Herra forseti . Hér hafa verið látin falla orð um að málið sé þrátt fyrir allt afgreitt í sátt og sett fram í sátt . Sú sátt er a.m.k. ekki í þessum sal , ég held að það sé greinilegt af umræðunni . Ég ítreka enn og aftur að það er sorglegt að menn skuli ekki leggja meira á sig til að reyna að ná þó þeirri sátt sem ég tel að væri alveg hægt að nálgast ef þeir gæfu sér tímann . Annað er líka svolítið sérkennilegt í umræðunni . Því er haldið fram að eingöngu sé verið að færa gjöldin til í tíma en síðan stíga aðrir stjórnarliðar upp og segja : Því miður , það hefur ekki verið nóg að gert í því að lækka veiðigjöldin . Ég átta mig ekki á því , hvort er verið að færa þau nær í tíma eða lækka þau ? ( Gripið fram í . ) ( Gripið fram í : Eftir afkomu . ) Það er þá einhver misskilningur hjá hv. þingmönnum í stjórnarliðinu sem sögðu alveg skýrt og greinargott : Það er ekki gengið nógu langt í því að lækka veiðigjöldin . ( Gripið fram í : Heyr , heyr . )